Exqrch/javanese-Komodo-pixelgpt huggingface dataset:
Ing taun 1989, panjenenganipun dados guru besar fisika lan dirèktur Institut Njawi Angkasa California ing Universitas California, San Diego.
Waterloo Kathah babagan ingkang gadhah nami Waterloo
Kathahipun dipunparingi nami kanthi langsung utawi boten langsung dhumateng Waterloo, Bèlgi, ing pundi Paprangan Waterloo dumados
Priksani: Kaca iki mratéla artikel-artikel sing ana gayutané karo sesirah #ALIH.
Challenger Challenger iku montor mabur ulang-alik NASA kang kaloro
Paluncuran perdhanané dumadi nalika tanggal 4 April 1983
Montor mabur iki tau nglakoni misi kaping 9 sadurungé akiré remuk ing detik angka 73 paluncuran kanggo misiné kang kasepuluh lan niwasaké kabèh awak montor mabur kang gunggungé pitu wong nalika tanggal 28 Januari 1986
Challenger digantèkaké déning montor mabur Endeavour kang nglakokaké paluncuran perdhanané nalika taun 1992, enem taun sawisé musibah
Astronot kang tiwas;Michael Smith,Dick Scobee,Judith Resnik,Ronald McNair,Ellison Onizuka,Gregory Jarvis lan Christa McAuliffe Misi kang banget diminati masarakat Amérika
Misi Challenger banget diminati déning masarakat AS amarga tekané guru sekolah menengah atas kang asalé saka New Hampshire, Christa McAuliffe-wong pisanan kang asalé saka masarakat biyasa-lan palantikan program Guru ing Ruwang Angkasa NASA
McAuliffe dijadwalaké kanggo mènèhi piwulang saka ruwang akasa marang murid-muridé, sawijining program kang inovatif lan ngéramaké kang bisa mbangkitaké antusiasme gedhé banget ing kalangan pandhidhik lan siswa.
Patay Patay iku désa lan commune "département "Loiret, ing lor tengah Prancis, lor-kulon Orléans
Pedunung désa iki watara 1.500
Désa iki wujud papan Paperangan Patay nalika tanggal 18 Juni 1429.
Guru (agama dharma) Guru (Sanskerta: गुरु ; "Guru") iku sawijining tembung saka basa Sanskerta sing artiné wong sing mulang utawa pamimpin agama utawa kapitayan
Lumrahé, tembung iki digunakaké ing agama Hindhu, Buda dan Sikh, lan uga ing sawatara kapercayan-kapercayan anyaran
Ing agama dharma, guru dianggep pamimpin suci sing mènèhi kawicaksanan lan paugeran
Nemokaké guru sajati asring dianggep syarat mutlak kanggo wong sing péngin éntuk pepadhang
"Guru" ing basa Sanskerta uga ngrujuk marang Wrehaspati (Sanskerta: Brihaspati), paraga suci ing agama Hindhu
Ing mitologi Hindhu, Wrehaspati iku guru para déwa
Ing sawatara basa ing Indhia, kaya ta basa Hindhi, dina Kemis uga karan "Brihaspativār" utawa "Guruvār" ("vār" artiné dina ing seminggu)
Ing basa Jawa, tembung "Respati" uga artiné dina Kemis
Ing Indhia lan Indonesia, tembung "guru" dimaknani "pengajar." Ing nDonya Kulon, guru ngrujuk marang paraga sing kuwasa ing ngèlmu amarga kapinteran ing babagan kandonyan.
Bank Mandiri Bank Mandiri utawa PT Bank Mandiri (Persero) Tbk yaiku salah sijiné badhan usaha dhuwèke nagara (BUMN) ing babagan perbankan
Bank Mandiri madeg ing tanggal 2 Oktober 1998
Ing sasi Juli taun 1999, Bank Bumi Daya, Bank Dagang Nagara, Bank Ekspor Impor Indonésia lan Bank Pembangunan Indonésia dilebur (di"merger") dadi bank Mandiri
Bank Mandiri nduwé sapérangan anak perusahaan kang ngurusi ing babagan "pembiayaan" lan asuransi
Anak perusahaan bank Mandiri yaiku: Pranala njaba
Situs resmi Bank Mandiri
Sega goréng Sega goréng inggih punika makanan ingkang asalipun saking Tionghoa
Resép punika dipunbeta déning perantau Tionghoa
Wonten ing nagari asalipun, nasi goreng inggih punika alternatif saking penyajian maeman ingkang sampun atis
Sega goréng ing Indonésia
Sega goréng ing Indonésia dipunsajiaken kaliyan acar saha krupuk
Bahan campuran standar ingkang dipun-ginakaken inggih punika tigan utawi saged ugi dipuntambah suwiran daging ulam saha "seafood".
Surat Al Hadiid Surah Al-Hadid (basa Arab:, "Besi") yaiku surat nomer 57 saka Al-Qur'an
Surat iki kagolong surat Madaniyah lan cacahé ana 29 ayat.Dijenengke Al Hadiid sing duwé teges wesi.
Surat An Naba’ Surah An-Naba’ (Arab: , "Brita Gedhé") yaiku surat nomer 78 saka Al-Qur'an
Surat iki kagolong surat Makkiyah, sing duwé 40 ayat.Dijenengi An Naba' amarga duwé teges pawarta gedhé.Surat An Naba' bisa uga dijenengi Amma yatasaa aluun sing dijupuk saka tembung Amma yatasaa aluun sing ana ing ayat 1
Garfield Garfield iku komik strip karya Jim Davis sing nyaritakaké ngenani Garfield minangka tokoh baku sing wujud siji kucing ingonané Jon Arbuckle
Tokoh liyané ya iku Odie, siji asu sing kurang lantip
Nalika taun 2006, komik strip iki dilisènsikaké ing watara 2.570 koran lan kalawarti sarta nyekel rékor ing Guinness World Record minangka komik strip sing paling wiyang dilisensikaké ing donya
Jeneng Garfield dijupuk saka jeneng simbah kakungé Jim, James Garfield Davis, sing biyèn jenengé dijupuk saka jeneng Présidhèn Amérikah Sarékat James Garfield.
Band iki dadi panutup kabosénane DeLonge amarga tur karo Blink 182
Band Iki diwiwiti saka tembang-tembang ingkang dipundhamél DeLonge rikala Blink 182 rèkaman album Take Off Your Pants and Jackets
Temabng-tembang DeLong iku botèn dilebètake ing album Blink 182 - Take Off Your Pants and Jackets
Banjur DeLonge gadhah pungkasan, déning ngajak Barker, lan David James Kennedy kanggo miwiti tembang-tembang iku ing band anyar
Asma kaping pisane Boxcar Racer ya iku The Kill, lan rèncanae album asmane Et Tu Brute (dipunundhuh 19 Juni 2012)
Banjur Barker gadhah gagasan diparingi asma Box Car Racer, kaya ta band Barker rikala sekolah
Nangin wonten kaluputan eja kaliyang pesawat perang Amérikah Sarékat, ya iku Bokscar, banjur dipunsambung dadi Boxcar Racer
Band iki lair ing wayah 2003, rikala Blink 182 lerèn tur
Boxcar gadhah album ingkang tanggal 21 Mèi 2002, nanginng siji, "Boxcar Racer"
direkam ing studhio MCA, saiki asmane Interscope
Isiné ngudhari 13 tembang aliran post-grunge
Rikala rékaman, wonten sawijining tembang "Elevator", diréwangi vokal karo Mark Hoppus uga boten liyané rencang DeLonge lan Barker ing Blink 182
Tim Armstrong, saking band Rancid, inggih réwang urun rembug lan vokal in "Cat Like Thief"
Ing wayah 2003, sarampunge ngisi panggung "Vans Warped Tour 2003, DeLonge lan Barker ngudarwentah manawa Boxcar Racer iku kanggo pèngalaman lan sinau
Banjur miwiti wulan April 2003, DeLonge ngendikan Boxcar Racer bubar permanen
DeLonge matur kalih pawarta média, ménawa Boxcar Racer iku sajatiné bubar amarga piyambaké botén kèpenak kaliyan Mark Hoppus, ingkang ngèrasa dadi pémain bass ingkang ditilar kanca-kancané ing Blink 182
Endhog gludhug Endhog gludhug utawa kang basa Indonésiané ya iku "telur petir" iku kalebu salah sawijiné panganan tradhisional saka kutha Semarang
Saka rasané endhog gludhug duwé raos kang unik lan istiméwa, wernané putih lan ing ngisore warnané coklat
Dibutuhaké mamahan kang rosa kanggoné nikmati panganan iki, isi endhog gludhug ya iku gula jawa dicampur kacang.
Tahu gejrot Tahu Gejrot Tahu gejrot iku panganan khas saka Cirebon kang digawé saka tahu (sumedang), brambang, lombok, kecap lan asem
Cara nggawéne gampang banged, ya iku tahu ditugel - tugel cilik, lajeng brambang lan lombok uga ditugel - tugel cilik utawa diuleg, lajeng dicampur lan diwenehi banyu (campuran kecap lan asem)
Tahu gejrot bisa dipundhahar
Strip komik Strip komik iku gambar utawa rangkéyan gambar kang isiné carita
Strip komik ditulis lan digambar déning siji kartunis, lan diterbitaké kanthi rutin (lumrahé padinan utawa minggon) ing koran lan ing Internèt
Ing Britania Raya lan Éropah, strip komik uga diterbitaké kanthi sèri sajeroning kalawarti-kalawarti komik, sauntara kisah siji strip sok-sok sambung terus nganti telung kaca utawa luwih
Strip komik uga wis mijil sajeroning kalawarti-kalawarti AS, kaya ta upamané Boy's Life.
31 Januari 2012 Ade Namnung, pelawak Indonésia, tilar donya ing yuswa 34 taun
(VIVAnews) (detikCom) 20 Januari 2012 Departemen Kehakiman Amérika Sarékat nutup situs berbagi berkas Megaupload amargi pelanggaran hak cipta
18 Januari 2012 Wikipedia basa Inggris dipunpejahi salebeting 24 jam kanggé mrotès RUU Antipembajakan Daring (SOPA) ing Amérika Sarékat.
17 Fèbruari 2012 Présidhèn Jerman, Christian Wulff, undur dhiri amargi kasujanan wontenipun kasus panyalahgunaan kalungguhan nalika taksih mengku kalungguhan Mahamantri Praja Niedersachsen
(Deutsche Welle Indonesia) 12 Fèbruari 2012 Adele mimpangaken 6 bebungah Grammy, kalebet Rekaman Paling Saé lan Album Paling Saé, ing adicara Bebungah Grammy ka-54
(Grammy.com) 11 Fèbruari 2012 Whitney Houston, penyanyi lan aktris asal Amérika Sarékat tilar donya ing yuswa 48 taun
8 Fèbruari 2012 Mohammed Waheed Hassan dipunsumpah minangka Présidhèn Maladewa sasampunipun Mohamed Nasheed mundur saking jabatanipun
3 Fèbruari 2012 HIM Damsyik, penari lan aktor Indonésia, tilar donya ing yuswa 82 taun
2 Fèbruari 2012 Langkung saking 70 jalmi tiwas ing karusuhan nalika pinuju mirsani tetandhingan bal-balan ing Port Said, Mesir.
18 Maret 2012 Ratu Tonga, George Tupou V, tilar donya ing satunggaling griya sakit ing Hong Kong mawi yuswa 63 warsa
21 April 2012 Tabrakan kalih kréta latu ing Amsterdam, Walandi, satemah 117 jalmi tatu-tatu (17 tatu awrat sanget) lan satunggal tiyang èstri yuswa 68 taun tiwas
20 April 2012 Montor miber pamiberan 213 gadhahanipun maskapé Pakistan, Bhoja Air, dhawah nalika badhé ndharat salebetipun "cuaca" awon celak Islamabad, Pakistan
Para penumpang sarta awak pesawat ingkang cacahipun 127 jiwa, tiwas sadaya
4 April 2012 Parlemèn Suriname ngesahaken Undhang-Undhang Amnèsti ingkang kontroversial punika.
30 Mei 2012 Manten Présidhèn Liberia Charles Taylor dipunpatrapi vonis 50 taun kunjara amargi peranipun wonten ing kadurjanan nalika Perang sadhèrèk Sierra Leone
10 Mei 2012 Montor miber Ruslan tipe Sukhoi Superjet 100 dhawah sakiduling Jakarta nalika miber tès kanggé promosi
Penumpang pesawat ingkang cacahipun 37 saha awak 8 dèrèng kapanggih
7 Mei 2012 Kompetisi nyerat ing Wikipedia abasa Jawi Papat Limpad 2012 sampun dipunresmèkaken ing IKIP PGRI, Semarang.
30 Juni 2012 Manten Mahamantri Israèl, Yitzhak Shamir tilar donya mawi yuswa 96 taun
29 Juni 2012 Gréja Kawiyosan ing Bethlehem, Gisik Kulon dados situs Warisan Donya UNESCO kapindhah ing Palèstina
24 Juni 2012 Muhammad Mursi kapilih dados Présidhèn Mesir
21 Juni 2012 Montor Miber Angkatan Udara Indonésia Fokker 27 ngalami kacilakan lan dhawah ing satunggaling komplèks griya-griya ing Jakarta, lan niwasaken sakirangipun 11 jiwa
20 Juni 2012 Wonten wartos saking biro pers Mesir MENA manawi Hosni Mubarak ingkang dipunvonis kunjara salawasipun gesang ing tanggal 2 Juni 2012, sapunika sampun tilar donya kanthi klinis
19 Juni 2012 Pangadeg "Wikileaks", Julian Assange mlajeng dhateng Kadutan Agung Ekuador ing London kanggé nyuwun suwaka, awit piyambakipun ajrih bakal dipunserahaken dhateng Amérikah Sarékat manawi dipunékstradisi dhateng Swèdhen
10 Juni 2012 Juru balap pit Azad University Cross Team asal Spanyol, Oscar Pujol Munoz tampil minangka juwara umum Tour de Singkarak 2012
3–10 Juni 2012 Tour de Singkarak 2012 resmi dipunbikak lan sampun kawiwitan saking Kitha Sawahlunto dumugi ing Kitha Padang ing tanggal 10 Juni 2 Juni 2012 Riyadi pèngetan jumeneng nata ingkang kaping 60 (Yubiléum Inten) Ratu Elizabeth II kalaksanan ing Lèpèn Thames mawi arak-arakan baita.
Semantik Semantik (saking Basa Yunani: "semantikos", maringii tandha, wigati, saking têmbung "sema", tandha) inggih punika salah satunggaling cabang ngèlmu Linguistik ingkang mliginipun nyinaoni babagan makna basa
Semantik adatipun dipungayutaken kaliyan kalih ngèlmu linguistik sanès: "sintaksis", ngèlmu babagan ngroncé tembung dados ukara, lan "pragmatik", ngèlmu babagan basa utawa sandhi ingkang namung dipun-ginakaken ing wekadal tartemtu.
Purwa Sajarah Pangiwa Panengen punika satunggaling cariyos ingkang wonten ing pambukanipun Serat Babad Tanah Jawi
Kangge nganggit anggitan ilmiah punika kula nganggé bahan saking Babad Tanah Jawi seratan Ng Kartapradja mawi cathetan saking J.J Ras (ing taun...) Sajarah Pangiwa Panengen
Satunggaling seratan susastra ingkang ngemu wacana politis ing tanah Jawi nalika ing abad 18
Tanah Jawi satunggaling panggénan utawi tèritorial utawi laladan ingkang strategis sanget
Pulo utawi tanah Jawi punika satuggaling laladan ingkang alit manawi katanding kaliyan laladan sanèsipun kados Kalimantan, Sumatra, Sulawesi lan Papua
Nanging alit ing babagan laladan namung boten alit ing babagan sajarah utawi riwayatipun.Sesebatan kanggé tanah Jawi sampun kathah, punika dados ciri bilih tanah Jawi punika laladan ing ,sanget.Miturut para panaliti saking manca nagari utawi saking Indonésia piyambak, tanah Jawi gadhah sujarah utawi riwayat ingkang sampun dangu sanget
Miturut panalitéen saking Arkèologi candhi Borobudur saged kanggé tanda bilih tanah Jawi ing abad ka7 sampun gadhah kabudayan ingkang adiluhung
Kabudayaan ingkang adiluhung ateges kabudayan ingkang sampun ngutamaken pengertén bab nalar ingkang jangkep
Pengertén bab nalar ingkang jangkep punika boten namung nalar ingkang saged mawujud nanging ugi nalar ingkang alus, inggih punika nalar antawisipun kekiyatan kasatmata lan boten kasatmata
Tanah Jawi utawi pulo Jawi punika kalebet laladan ingkang nggadah penduduk ingkang padet
Bebrayan ingkang manggén ing tanah Jawi punika boten namung bebrayan asli saking pulo Jawi nanging ugi bebrayan saking manca nagari
Padamelan bebrayan ingkang dudunung ing tanah Jawi punika kapilah dados kalih inggih punika bebrayan ingkang dedunung ing gisik sagara utawi bengawan lan bebrayan ingkang dedunung ing laladan inggil (dataran tinggi).Biasanipun kaanan kados makaten punika gadah prabawa dateng tatacara ingkang gegayutan kaliyan padamelan ingkang dipunlakoni
Bebrayan ageng ing Tanah Jawi saking jaman rumiyin ngantos samangke sampun gadhah tatacara ing papréntahan
Tatacara punika gambaraken rerangkèn mandap minggahipun kaanan pemaréntahan lan bebrayan ing tanah Jawi
Satunggaling nagari manawi sampun gadah papréntahan ingkang jangkep lan kiyat punika ateges nagari ingkang sampun maju lan gadah tatacara panguripan ingkang mapan
Para panguwaos adatipun saged maringi panguripan ingkang saé dateng rakyatipun
Sedaya pérangan saged damel rakyatipun seneng
Salah satunggaling pérangan ingkang mumpuni inggih punika babagan kasusastran
seratan punika dèrèng rampug kedah dipunpriksa malih mila punika dèrèng saged kanggé sumber.
Gablog Gablog ya iku panganan kang asalé saka Kabupatèn Temanggung, anané ing Kacamatan Kaloran
Panganan iki kagawe saka sega kang ditutu nganti padhet kaya ketan banjur diiris-iris
Padatan panganan iki dipangan karo pecel lan gimbal
Panganan iki didol wungkusan kang wungkuse saka godhong gedhang.
Babad Bulèlèng Babad Bulèlèng iku sawijining babad sing nyaritakaké mula bukané krajan Bulèlèng déning Panji Sakti.
Babad iki ditulis nganggo langgam kaya déné pupuh ing kakawin basa Kawi dicampur nganggo basa tengahan kanthi guru sastra lan guru wilangan sing kukuh.
Gamelan sekatèn Gamelan sekatèn ya iku gamelan kang dianggep paling gegayutan karo upacara Islam lan dinuga wis ana saka jaman Majapait
Gamelan iki ditabuh nalika pèngetan mijilé Muhammad ing kraton Surakarta lan Yogyakarta
Gamelan iki sepisanan ditabuh ing Kraton Demak, ya iku kagungané Sunan Giri
Gamelan kang ana ing Kraton Surakarta lan Yogyakarta iku tinggalané Sultan Agung Hanyakrakusuma
Miturut sajarah, kala rumiyin Gamelan Sekatèn kanggé sarana "dhakwah" para wali sanga kanggé ngraketaken priyayi Jawa ingkang inggil lan caket budayanipun kaliyan Gamelan, supados kersa mlebet Agama Islam.
Déwa Ruci Déwa Ruci iku lakon wayang kang dhedhasar wiracarita Mahabharata
Lakon iki asli saka Tanah Jawa lan disenengi déning masarakat Jawa
Déwa Ruci iku nyaritakake babagan lelampahan Wrekodara kang didhawuhi gurune Resi Drona supaya golèk Tirta Pawitra kang bisa nambahi ngelmune kang luwih dhuwur, nanging Resi Drona duwé karep kang ora becik
Dhèwèké arep merjaya Wrekodara, nanging dhèwèké percaya karo gurune kang dhawuhi supaya golèk Tirta Pawitra iku
Wrekodara pamit karo para seduluré ing Amarta, banjur dhèwèké lunga menyang Gunung Candramuka
Satekanne ing Gunung Candramuka, Wrekodara ketemu loro raksasa, ya iku Rukmuka dan Rukmakala, raksasa iku sejatine jelmaan Bathara Indra lan Bathara Bayu kang dikutuk karo Bathara Guru
Banjur keprungu swara, kang wenehi ngerti supaya Wrekodara bali menyang Ngastina amarga Bathara Indra lan Bathara Bayu njlenterekake yèn Tirta Pawitra iku ora ana ing Gunung Candramuka, amarga iku Wrekodara mulih menyang Ngastina
Ing ngisor iki, wayang kang dithokake ing lakon Déwa Ruci
Dewa Ruci Déwa Ruci iku salah sawijining paraga wayang sing dadi déwané Bima
Lakon wayang "Dewa Ruci (lakon wayang)" asring digunakaké kanggo njlèntrèhaké prakara manunggaling kawula gusti
Dedeg lan praupané Déwa Ruci persis kaya déné Werkudara (Bima).
Soe Hok Gie 0 1711157 2025-01-03T14:48:54Z Sekar Kinanthi Kidung Wening mbusak () 1711158 wikitext text/x-wiki Soe Hok Gie (lair ing Jakarta, 17 Dhésèmber 1942 – tilar donya ing Gunung Semeru, 16 Dhésèmber 1969 nalika umur 26 taun) iku aktivis Indonésia, mahasiswa Fakultas Sastra Universitas Indonésia Jurusan Sajarah taun 1962–1969, demonstran, penulis, lan anggota MAPALA UI
Jênêng Soe Hok Gie iku dialèk Hokkian saka jeneng Su Fu-yi ing basa Mandarin (Hanzi: 蘇福義)
Leluhuré Soe Hok Gie asalé saka provinsi Hainan, Républik Rakyat Cina
Dhèwèké kondhang amarga srêgêp nulis ing manéka mèdia massa lan buku cathêtan padinané ditêrbitaké dadi buku
Dilairaké saka kulawarga Tionghoa Indonésia, duwé bapak tukang nulis novèl
Mula iku wiwit cilik wis cedhak karo sastra, jagad tulis, lan buku
Tuladhané nalika isih Sêkolah Dasar dhèwèké wis maca karya-karya sastra abot kaya karangané Pramoedya Ananta Toer
Nalika SD dhèwèké tunggal sêkolahan karo kangmasé, Soe Hok Djie (Arief Budiman)
Nalika SMP dhèwèké nêrusaké ing SMP Strada, kangmasé ing Kanisius
Soe Hok Gie banjur nêrusaké pêndhidhikan SMA ing Kolese Kanisius jurusan Sastra
Ing jurusan iki dhèwèké wiwit kenal lan seneng ngèlmu Sajarah
Saka iku uga dhèwèké kenal pulitik
Sawisé lulus SMA, dhèwèké nerusaké menyang Universitas Indonésia jurusan Sajarah
Soe Hok Gie kalêbu wong kang seneng maca
Nalika SD wis maca tulisan-tulisané Pramoedya Ananta Toer, nalika umur 14 wis maca tulisané Mahatma Gandhi lan Rabindranath Tagore
Dhèwèké uga sênêng nulis
Sabên dina dhèwèké nulis ing buku cathêtan padinan, saliyané iku dhèwèké kêrêp nulis artikel ing kalawarti lan koran
Amarga tulisan-tulisané, dhèwèké uga kondhang dadi salah sawijining aktivis mahasiswa taun 1965
Soe Hok Gie uga seneng nganggit geguritan
Gêguritan karyané kasêbar ing kalawarti, koran, lan buku cathêtan padinané
Gêguritan karyané ya iku: Saliyané gêguritan ing dhuwur isih ana gêguritan liyané kang ora ana irah-irahané
Buku iki diterbitake Yayasan Bentang taun 1997 saka skripsi S1ne babagan pemberontakan PKI Madiun
Buku iki diterbitake Yayasan Bentang taun 1999 saka skripsi sarjana mudane babagan Sarekat Islam Semarang
Soe Hok Gie kerep nulis artikel ing koran-koran nasional, kaya ta Kompas, Harian Kami, Sinar Harapan, Mahasiswa Indonésia, dan Indonesia Raya.
Artikel-artikel iku nalika taun 2005 diterbitake dadi buku déning Gagas Media kanthi irah-irahan Zaman Peralihan Karya Babagan Gie
Soe Hok Gie ora nggawe filem, nanging ana filem kang nyritakake Soe Hok Gie, irah-irahane Gie
Film iki karangane Riri Riza nalika taun 2005 kanthi Nicholas Saputra kang dadi tokoh mligi
Buku iki diterbitake LP3ES taun 2005 saka cathetan padinane
Karyane Rudy Badil, Luki Sutrisno Bekti, lan Nessy Luntungan R
Diterbitake Kepustakaan Populer Gramedia (KPG) nalika taun 2009.
Kasada Upacara Kasada ya iku upacara sing dianakaké déning masarakat Tengger, uga sinebut Upacara Yadnya Kasada
Upacara kasada dianakaké saben sasi Asuji utawa Kasada (sasi kaping 12) taun Saka, ing wayah wengi
Upacara iki dianakaké ing Poten "Sagara Wedhi", cedhak Gunung Brama
Ubarampé sing diprelokaké ing upacara kasada ya iku "ongkek-ongkek" sing isiné asil bumi, ingon-ingon kanggo dilabuhake ing kawah Gunung Brama, banyu suci saka pitung sumur, kitab suci weda, mandala utama kanggo panggonan dukun, gamelan, kembang setaman, lan "dwipa"
Tata Cara Upacara Kasada
Sadurungé dianakaké Upacara Kasada, adaté para sesepuh nemtokaké dina lan wektu sing trep supaya upacara bisa lancar
Ing Upacara Kasada iki, saliyané labuhan sesaji uga ana ritual liya, ya iku nglukat umat lan "pelantikan dukun"
Upacara Kasada tujuané ya iku kanggo ngenang pangorbanané Hadi Kusuma kang dadi tumbal lan digawa lunga Sang Hyang Widi ing legenda Rara Anteng lan Jaka Seger, sing dadi leluhuré masarakat Tengger.
Madrasah Tsanawiyah Salafiyah Wanayasa Madrasah Tsanawiyah Salafiyah (MTsS) Wanayasa iku siji-sijiné pamulangan madya kapisan kang ana ing Désa Wanayasa, Kacamatan Buaran, Kabupatèn Pekalongan, Jawa Tengah, Indonésia
MTsS Wanayasa diyasa ing taun 1983
Panggoné ana ing Wanayasa gang 1
Ancasé ndadèkaké siswa-siswiné pribadi mawa ahlak mulya lan duwé akidah "ahlussunnah wal jamaah".
Manunggaling Kawula Gusti Manunggaling Kawula Gusti iku siji konsèp falsafah Jawa
Konsèp iki isiné prakara nyawijiné ing antarané aku lan Gusti
"Aku" ing kéné bisa minangka aku kang salumrahé, bisa minangka abdi, utawa rakyat
Ing budaya Jawa manunggaling kawula gusti iku minangka paraning wong kang nindakaké laku
Bab manunggaling kawula gusti iki akèh dimot ing serat - serat kasusastran Jawa, tuladhané serat Wédhatama, serat Gatholoco, lan serat - serat liyané .
Trijatha Trijatha inggih punika putri pambayunipun Gunawan Wibisana saking negri Alengka kaliyan Dewi Triwati, putri titisanipun Sanghyang Taya
Dewi Trijatha punika putri ingkang ayu sanget, gadhah sipat ingkang sarèh, jatmika, andhap asor, kaliyan setya
Dewi Trijatha kathah sanget pambiyantunipun marang Dewi Sinta, inggih punika ngréncangi, ngayomi, sarta ngladosi Dewi Shinta nalika diculik déning Rahwana lan kedah cumondhok wonten ing Alengka
Trijatha ingkang tansah ngréncangi Dewi Shinta ing Taman Soka
Trijatha saged ngayomi Dewi Shinta ingkang badhé kajamah déning Rahwana, saéngga damel Rahwana duka
Saking dukane, Rahwana ngedalaken panguman-uman, inggih punika ing samangké Trijatha bakal gadhah garwa kethèk ingkang sampun sepuh
Trijatha dados sedhih sanget penggalihipun, nanging Dewi Shinta nglipur panjenengané manawi sanadyan garwanipun awujud kethèk nanging putrinipun saged sesandhingan kaliyan titisanipun Bathara Wisnu
Pungkasanipun Trijatha dados garwanipun Kapi Jembawan, kethèk sepuh ingkang dados pamomongipun Subali kaliyan Anoman
Jembawan saged dados garwanipun Dèwi Trijatha kanthi cara malih praupan dados Lesmana saéngga saged ngrayu Dèwi Trijatha
Trijatha gadhah putri ingkang namanipun Dèwi jembawati ingkang sasampunipun diwasa dados garwanipun Prabu Kresna, raja negri Dwarawati
Sasampunipun perang Alengka, Trijatha kaliyan kulawarganipun manggèn ing pertapan Gandamana.
Nayef bin Abdul-Aziz Al Saud Nayef bin Abdulaziz Al Saud (Arab: ‎‎), uga diéja Naif (1933 – 16 Juni 2012) iku Putra Makutha Arab Saudi lan uga Deputi Pisanan Mahamantri saka taun 2011 tekan taun 2012
Dhèwèké iku Mantri Dalam Negri saka taun 1975 tekan taun 2012
Kauripan awal lan pendhidhikan
Nayef bin Abdulaziz lair ing Taif nalika taun 1933 lan putra saka Raja Abdulaziz lan Hassa binti Ahmad al Sudairi
Mula, dhèwèké iku salah siji saka sadulur Sudairi
Dhèwèké iku putra angka 23 Raja Abdulaziz
Pangéran Nayef nampa pendhidhikan ing "Sekolah Pangéran" lan didhidhik déning ulama sénior
Saliyané iku, dhèwèké didhidhik uga sajeroning babagan diplomasi lan urusan kaamanan.
Óscar Pujol Muñoz Óscar Pujol Muñoz (#ALIH) iku pebalap pit asal Spanyol kang saiki main kanggo salah siji tim kontinèntal UCI ing Iran, Azad University Cross Team
Sadurungé, Pujol tau main ing Cervélo TestTeam lan Omega Pharma-Lotto
Pujol diwé karir minangka pebalap profésional kanggo tim Spanyol, Burgos Monumental nalika taun 2008
Dhèwèké banjur nggabung karo Cervélo TestTeam, lan main kanggo tim mau suwéné rong taun ing Tour d'Espagne
Nalika taun 2011, dhèwèké nggabung karo Omega Pharma-Lotto
Nanging taun 2012, tim mau dibubaraké amarga patikaian sponsor lan pecah dadi rong tim ya iku Quick Step lan Lotto-Belisol
Mula, Pujol ora bisa main sanajan wis nandhatangani kontrak suwéné rong taun
Nalika awal April 2012, dhèwèké direkrut déning tim asal Iran, Azad University Cross Team
Dhèwèké banjur wiwit main ing salah siji kajawaran UCI, Tour de Singkarak, lan tampil minangka jawara umum ing kajawaran mau